JayJayThrowThrow/commonwealth-wiki-mix huggingface dataset:
جوڈو

تصغیر|جوڈو
جوڈو، جس کے لفظی معنی “نفیس طریقے سے “ کے ہیں، جدید جاپانی مارشل آرٹ کی قسم ہے جو 1882ء میں ڈاکٹر کانو جیگورو نے جاپان میں تخلیق کی۔ اس کھیل کا سب سے اہم پہلو مقابلے کا ہے؛ جہاں ایک کھلاڑی دوسرے کھلاڑی کو مقابلے میں زمین پر چت کرنا، مقابل کی حرکت موقوف کر دینا یا پھر مارشل آرٹ کی تکنیک کا استعمال،(جیسے جوڑوں کا لاک، سانس کی نالی میں رکاوٹ وغیرہ) کی مدد سے مقابل کو شکست قبول کرنے پر مجبور کر دیتا ہے۔ ہاتھوں اور پاؤں کی مدد سے حملہ کرنا، ضرب لگانا اور ان اعضاء کو ہی بچاؤ کے لیے استعمال کرنا اس کھیل کی خصوصیات میں شامل ہیں۔ اس کھیل میں سنجیدہ حملہ کرنا اور ضرب لگانا سیکھنے اور کاتا یعنی بطور کھیل ممنوع ہوتا ہے۔ کسی بھی لڑائی، جھگڑے میں بچاؤ کے دوران تمام تکنیکوں کا استعمال جائز تصور کیا جاتا ہے۔
جوڈو کے کھیل کا فلسفہ اور اس کھیل میں جدت دہائیوں سے جدید جاپانی مارشل آرٹ میں ترقی اور نئی تکنیکوں کی دریافت کا سبب بنی ہے اور روایتی مارشل آرٹ اسکولوں میں بھی اب جدید مارشل آرٹ کی بنیاد جوڈو کے کھیل کو ہی دی جاتی ہے۔ دنیا بھر میں مارشل آرٹ کی مقبولیت کے نتیجے میں جاپان سے باہر اس کھیل میں جدت آئی ہے اور کئی نئی تکنیکیں جیسے سیمبو، بارتیستو اور برازیلین جیو-جستو جیسی تکنیکیں ایجاد ہوئی ہیں۔ جوڈو کے ماہر کھلاڑیوں کو جوڈاکا کے نام سے پکارا جاتا ہے۔
مزید دیکھیے

* کراٹے
* مارشل آرٹ
* کھیل
* اولمپکس
حوالہ جات

زمرہ:اولمپک کھیلیں
زمرہ:جاپان میں کھیل
زمرہ:جاپانی حربی فنون
زمرہ:کھیل
زمرہ:گرمائی اولمپکس کے کھیل
زمرہ:جاپان سے شروع ہونے والے کھیل
زمرہ:ویکی ڈیٹا سے مطابقت رکھنے والی مختصر تفصیل
زمرہ:1882ء کی تاسیسات
زمرہ:نامعلوم پیرامیٹرز کے ساتھ رہنمائی خانہ جات استعمال کرنے والے صفحات
بل فائٹنگ

تصغیر|بل فائٹنگ
بل فائٹنگ کو ہسپانوی ثقافت کا قدیم اور روایتی حصہ قرار دیا جاتا ہے۔ دنیا کے چند ملکوں میں یہ مقبول کھیل ہے۔بل فائٹنگ ایک جسمانی مقابلہ ہے جس میں عام طورپرایک کھلے میدان میں ایک آدمی قواعد یا ثقافت کے مطابق ایک بیل کو قابو کرنے یا جان سے مارنے کی کوشش کرتا ہے۔ یہ کھیل مختلف طریق سے کھیلا جاتا ہے جس میں گائے یا بیل کے اطراف رقص کرنا یا جانور کے سینگوں سے باندھی گئی شے کو اتارنے کی کوشش کرنا شامل ہے۔ بل فائٹنگ کی سب سے مشہور شکل سپین طرز کی بلف فائٹنگ ہے ، جو اسپین ، پرتگال ، جنوبی فرانس ، میکسیکو ، کولمبیا ، ایکواڈور ، وینزویلا اور پیرو میں رائج ہے۔ اس کھیل کے لیے استعمال ہونے والے بل رنگز میں سب سے قدیم 1700 میں قائم ہونے والے سیویلا اور رونڈا ہیں جو سپین میں واقع ہیں۔ سب سے بڑا بل رنگ میکسیکو میں میکسیکو پلازہ کے نام سے جانا جاتا ہے جس میں قریباً 48،000 افراد کے بیٹھنے کی گنجائش موجود ہے۔ جانوروں کی فلاح و بہبود ، مالی امداد اورمذہب سمیت مختلف خدشات کی وجہ سے بیل فائٹنگ کا کھیل متنازع ہے۔ اگرچہ بعض جگہ پر اس کو خون کا کھیل سمجھا جاتا ہے لیکن کچھ ممالک میں اسے آرٹ کی شکل یا ثقافتی تقریب کے طور پر بیان کیا جاتا ہے جیسا کہ اسپین میں ۔ مقامی طور پر اس کی وضاحت ثقافتی تقریب یا ورثہ کے طور پر کی جاتی ہے۔ اس خونی کھیل میں ہر سال تقریباً اڑھائی لاکھ افراد موت کی نظر ہو جاتے ہیں اسپین میں بلفائٹنگ کو وزارت تعلیم ، ثقافت اور کھیل چلاتے ہیں - لیکن حیرت کی بات ہے کہ زخمی ہونے کے بارے میں کوئی اعدادوشمار نہیں رکھے جاتے ہاں مگر یہ ریکارڈ ضرور رکھا جاتاہے کہ کتنے بیل اس کھیل میں شامل ہوئے ۔ ایک غیر سرکاری ویب گاہ کے مطابق ، 2013 میں اسپین میں کل 661 بیل فائٹس کے دوران 47افراد زخمی ہوئے تھے ۔ بل فاٹر کو میٹاڈور کہا جاتا ہے وہ ایک مخصوص مگر منفرد نظر آنے والا لباس پہن کر یہ کھیل کھیلتا دکھائی دیتا ہے ۔ بلفائٹنگ بیشتر ممالک میں غیر قانونی ہے ، لیکن یہ اسپین اور پرتگال کے بیشتر علاقوں کے ساتھ ساتھ کچھ ہسپانوی امریکی ممالک اور جنوبی فرانس کے کچھ حصوں میں قانونی حیثیت رکھتا ہے۔
نگار خانہ


File:Finito de Córdoba.jpg|
File:Rafael Cañada à la cape.jpg|
File:Banderillero Curro Molina.jpg|
File:Madrid Bullfight.JPG|
File:Uceda Leal.JPG|


زمرہ:جانوروں کا قتل
زمرہ:جانوروں کے ساتھ بدسلوکی
زمرہ:خونی کھیل
زمرہ:فلاح حیوانات
زمرہ:کھیل
زمرہ:بل فائیٹنگ
زمرہ:جانوروں کے حقوق
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:روایتی کھیلیں
زمرہ:ہسپانوی روایات
زمرہ:پرتگیزی ثقافت
زمرہ:اسپین میں کھیل
کشتی رانی

کشتی رانی یا کشتیوں کی دوڑ ایک قسم کا کھیل ہے۔ یہ پانی پر کھیلے جانے والے کھیلوں میں سے ایک ہے۔ آسان الفاظ میں یہ کشتیوں کی دوڑ کا مقابلہ ہے۔

کشتی رانی ان قدیم کھیلوں میں سے ایک ہے جو آج بھی بڑے شوق سے کھیلے جاتے ہیں۔
حوالہ جات

کشتی رانی
زمرہ:آبی کھیل
زمرہ:آبی نقل و حمل
زمرہ:بحری اصطلاحات
زمرہ:کھیل
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:بحرینات بلحاظ قسم
سلسلہ قادریہ

قادری لفظ، شيخ عبدالقادر جيلانی کے اسم گرامی عبد القادر سے لیا گیا ہے۔ تمام سلاسل میں قادری سلسلہ سب سے افضل مانا جاتا ہے کیونکہ یہ شیخ جیلانی سے منسوب ہے۔
سلسلہ قادریہ

یہ درویشوں کا ایک سلسلہ ہے جو عبد القادر جیلانی (المتوفی561ھ / 1166ء) کے نام سے منسوب ہے۔ عبد القادر جیلانی حنبلی مذہب سے تعلق رکھتے تھے، بغداد میں ایک رباط (خانقاہ) اور مدرسہ کے ناظم تھے اور ان دونوں مقامات پر وعظ فرمایا کرتے تھے۔ بعد میں آپ کے وعظوں کا مجموعہ ”الفتح الربانی“ کے نام سے شائع ہوا۔ 1258ءمیں بغداد کی تباہی کے بعد رباط اور مدرسہ بھی ختم ہو گئے۔ شیخ کے بعد ان کے بیٹے عبد الوہاب (المتوفی593ھ / 1196ء) اور عبد الرزاق (المتوفی 603ھ / 1206ء) ان کے جانشین ہوئے۔ کچھ عرصہ کے بعد اس گروہ نے بہت ترقی کی اور پیری مریدی کا سلسلہ مستقل طور پر پھیل گیا۔ پیر اپنے جس مرید کو کامل سمجھتا تھا اس کو خرقہ دے کر دوسرے مقامات یا ممالک میں مذہب کی اشاعت کے لیے روانہ کردیتا تھا۔ شیخ کی زندگی ہی میں مختلف مریدوں نے مختلف ممالک میں شیخ کی تعلیمات کی تلقین شروع کردی۔ پاک و ہند میں بھی طریقت کے دوسرے سلسلوں سے سلسلہ قادریہ کو بڑی اہمیت حاصل ہے۔
برصغیر پاک و ہند میں یہ سلسلہ حضرت شیخ محمد الحسنی جیلانی، شیخ عبد القادر ثانی، حضرت شاہ کمال کیتھلی اور حضرت شاہ سکندر محبوب الٰہی کے ذریعے پہنچا۔ برصغیر پاک و ہند میں کئی معروف علماءاور صوفی بزرگ اس سلسلہ سے متعلق رہے ہیں۔

سلاسل تصوف میں سلسلۂ قادریہ سب سے قدیم اوردسب سے زیادہ مشہور و مستند سلسلۂ روحانیت مانا جاتاہے اور اس سلسلے میں پیروکار پاکستان، بھارت، بنگلہ دیش، ترکی، بلقان کے علاوہ مشرقی اور مغربی افریقہ میں بھی بڑی تعداد میں موجود ہیں۔

شيخ عبدالقادر جيلانی ائمہ اسلام میں سے ہیں جواپنے دور کے مسلم علما و فضلا کے سردار تھے اوراسی طرح ان کی بہت سی دینی خدمات ہیں،
شيخ عبدالقادر جيلانی اپنے دور میں سب سے زیادہ شریعت اسلامیہ کا التزام کرنے والوں اورامر بالمعروف اورنہی عن المنکر کرنے والوں میں شامل ہوتے ہیں، وہ شریعت اسلامیہ کوہر چيز پر مقدم رکھتے اور زھد و علم میں ید طولی رکھتے تھے اور عظیم واعظ اور خطیب تھے۔ ان کی مجلس میں بہت سے لوگ اپنے گناہوں سے توبہ کرتے تھے، اللہ تعالٰی نے انھیں ذکر کرنے میں ایک جمال عطا کیا تھا اورلوگوں کے درمیان میں ان کا فضل پھیلایا اللہ تعالٰی ان پر اپنی رحمت برسائے۔

شيخ عبدالقادر جيلانی متبع دین تھے نہ کہ مبتدع۔ وہ دین میں بدعات کی ایجاد کے مخالف تھے اور وہ سلف صالحین کے منہج اورطریقے پر چلتے اور اپنی تصانیف میں سلف کی اتباع کرنے پر ابھارتے اوران کی اتباع کا حکم دیتے تھے، اوراس کے ساتھ ساتھ دین میں بدعات کی ایجاد سے منع کرتے تھے۔
شيخ عبدالقادر جيلانیاہل حق کی موافقت کرتے، ان کا عقیدہ اورمسائل توحید اورایمان اور نبوت اور یوم آخرت کے بارہ میں مکمل منہج، اہل حق کا منہج تھا۔
سلسلہ قادریہ

* حضرت محمد صلی اللہ علیہ و سلم
* خلیفہ حضرت علی ابن ابی طالب
* امام حسین
* امام زین العابدین
* امام محمد باقر
* امام جعفر صادق
* امام موسٰی كاظم
* امام علی موسٰی رضا
* معروف كرخی
* سری سقطی
* جنید البغدادی
* شیخ ابو بكر شبلی
* شیخ عبد العزیز بنو تمیم
* ابو الفضل ابو الواحد بنو تمیم
* ابو الفرح طرطوسی
* ابو الحسن فرشی
* ابو سعید المبارك مكرمی
* شيخ عبدالقادر جيلانی
ملاحظہ كیجیے

شيخ عبدالقادر جيلانی
حوالہ جات

زمرہ:صوفیاء
زمرہ:تاریخ اسلام
زمرہ:سلاسل تصوف
زمرہ:ویکی ڈیٹا سے مختلف مختصر وضاحت
زمرہ:کردستان میں مذہب
ترقی پذیر 8

ترقی پزیر 8 المعروف D-8 ترقی پزیر مسلم ممالک کا ایک اتحاد ہے جو اقتصادی ترقی کے لیے متحد ہوئے ہیں۔ 1997ء میں اپنے قیام کے وقت یہ ممالک مشترکہ طور پر دنیا کی کل آبادی کا 13.5 فیصد تھے۔ اس کے اراکین میں انڈونیشیا، ایران، بنگلہ دیش، پاکستان، ترکی، مصر، ملائیشیا اور نائجیریا شامل ہیں۔ یہ اتحاد 15 جون 1997ء کو ترکی کے شہر استنبول میں ایک اعلان کے بعد قائم ہوا۔ اس اتحاد کے قیام کی بنیادی وجہ ترکی کے سابق اسلام پسند وزیر اعظم نجم الدین اربکان کی مسلم ممالک سے قربت کی خواہش تھی اور انھوں نے اس اتحاد کے ذریعے اپنی خواہش کو عملی جامہ پہنایا۔
ڈی 8 کے مطابق اس گروپ کے قیام کا مقصد ترقی پزیر ممالک کو عالمی اقتصادیات میں نمایاں مقام عطا کرنا، تجارتی تعلقات کو متنوع کرنا اور ان میں نئے مواقع تخلیق کرنا، بین الاقوامی سطح پر فیصلہ سازی میں کردار کو بہتر بنانا اور بہتر معیار زندگی فراہم کرنا شامل ہیں۔ رکن ممالک کے درمیان تعاون کے مرکزی شعبے مالیات، بینکاری، دیہی ترقی، سائنس اور ٹیکنالوجی (ٹیکنالوجی)، انسانی ترقی، زراعت، توانائی، ماحولیات اور صحت ہیں۔
خصوصی تجارتی معاہدہ

بنگلہ دیش کے علاوہ ہر رکن ملک کے نمائندے نے 14 مئی 2006ء کو انڈونیشیا کے شہر بالی میں ہونے والے تنظیم کے پانچویں اجلاس میں خصوصی تجارتی معاہدے پر دستخط کیے۔ یہ معاہدہ رکن ریاستوں کے درمیان مخصوص اشیاء پر محصولات کو کم کرنے اور اس عمل پر نگاہ رکھنے کے لیے ایک انتظامی مجلس کے قیام کے لیے کیا گیا۔ معاہدے کا مقصد رکن ریاستوں کے درمیان آزاد تجارت کی رکاوٹوں کو کم کرنا اور بین الریاستی تعاون کو فروغ دینا ہے۔
ڈھانچہ

ڈی 8 تین بنیادی حصوں پر مشتمل ہے: اجلاس، کونسل اور کمیشن۔ اجلاس ہر دو سال بعد منعقد ہوتا ہے اور یہ اس تنظیم کا سب سے اعلٰی ادارہ ہے جو ہر رکن ریاست کے رہنما پر مشتمل ہے۔ کونسل مرکزی فیصلہ ساز اور تنظیم سے متعلق معاملات پر غور کرنے کا ادارہ ہے اور یہ ہر رکن ریاست کے امور خارجہ کے وزیر پر مشتمل ہے۔ کمیشن انتظامی ادارہ ہے اور یہ ہر رکن ریاست کی حکومت کی جانب سے پیش کردہ کمشنروں پر مشتمل ہے۔ کمشنر اپنے متعلقہ ممالک میں ڈی 8 کے احکامات کی تکمیل کے لیے کام کرنے کے ذمہ دار ہیں۔ علاوہ ازیں روابط اور ہر اعلٰی یا زیریں سطح کے اجلاس میں انتظامی امور سنبھالنے کے لیے ایک ایگزیکٹو ڈائریکٹر کا تقرر کیا گیا ہے۔
بین الاقوامی سیاست میں کردار

ڈی 8 اقوام متحدہ، نیٹو یا آسیان جیسے موثر عالمی اداروں کے مقابلے میں عالمی سیاست پر کچھ خاص اثرات ڈالنے میں ناکام رہا ہے۔ ادارے کا مقصد بھی ہر رکن ریاست کی کوششوں میں تعاون کرنا تھا عالمی سیاست میں رکن ریاستوں کا مجموعی اثر و رسوخ بڑھانے کے لیے اجتماعی کوششیں کرنا نہیں۔
بیرونی روابط

باضابطہ ویب گاہ



زمرہ:انڈونیشیا کے خارجہ تعلقات
زمرہ:ایران کے خارجہ تعلقات
زمرہ:بنگلہ دیش کے خارجہ تعلقات
زمرہ:بین الحکومتی تنظیمیں
زمرہ:پاکستان کے خارجہ تعلقات
زمرہ:ترکیہ کے خارجہ تعلقات
زمرہ:عالمی تنظیمیں
زمرہ:مصر کے خارجہ تعلقات
زمرہ:ملائشیا کے خارجہ تعلقات
زمرہ:نائجیریا کے خارجہ تعلقات
زمرہ:ڈی 8
زمرہ:کامنز زمرہ جس کا ربط ویکی ڈیٹا پر ہے
زمرہ:اسلامی تنظیمیں
زمرہ:بین الاقوامی اقتصادی تنظیمیں
زمرہ:ترکیہ میں قائم اسلامی تنظیمیں
زمرہ:ویکی ڈیٹا سے مختلف مختصر وضاحت
زمرہ:استنبول میں قائم تنظیمیں
زمرہ:ترکیہ میں قائم تنظیمیں
زمرہ:بین الاقوامی تنظیم سانچے
زمرہ:1997ء میں قائم ہونے والی تنظیمیں
زمرہ:ترکی میں 1997ء
زمرہ:1997ء کی تاسیسات
زمرہ:عالمگیریت
جبل ثور

مکہ مکرمہ سے ساڑھے چار کلومیٹر جنوب میں واقع ایک پہاڑ جس کے ایک غار میں حضرت محمد اور حضرت ابو بکر صدیق نے ہجرت مدینہ کے دوران تین دن اور تین راتیں قیام کیا تھا۔
جبل ثور کی بلندی 759 میٹر ہے یعنی یہ پہاڑ جبل نور سے 120 میٹر زیادہ اونچا ہے۔ ثور کی چوٹی کا رقبہ تقریبا 30 مربع میٹر ہے۔
غار ثور جس میں آپ نے حضرت ابو بکر کے ہمراہ تین روز قیام کیا تقریب ایک میٹر چوڑا ہے جبکہ اس کا طول 18 بالشت اور عرض 11 بالشت ہے۔ اس کا چھوٹا دہانہ تقریبا نصف میٹر کھلا ہے جبکہ غار میں سیدھے کھڑے ہوں تو سر چھت سے لگتا ہے۔
حوالہ جات

زمرہ:سعودی عرب کے پہاڑ
زمرہ:مکہ کے پہاڑ
مسجد قباء

تاریخ اسلام کی پہلی مسجد جو مدینہ منورہ سے تین کلومیٹر کے فاصلے پر واقع بستی قباء میں واقع ہے۔
محمد اور ابوبکر 8 ربیع الاول 13 نبوی بروز دو شنبہ بمطابق 23 ستمبر 622ء کو یثرب کی اس بیرونی بستی میں پہنچے اور 14 روز یہاں قیام کیا اور اسی دوران اس مسجد کی بنیاد صودا دردار۔
مسجد تقویٰ

جب مدینہ کی جانب ہجرت کا سلسلہ شروع ہوا تو اس بستی میں آنے والے مسلمانوں نے مسجد بنائی جس میں بیت المقدس کی جانب منہ کرکے نماز پڑھی جاتی تھی۔ جب رسول اللہ نے ہجرت فرمائی اور قباء میں قیام فرمایا تو اسی مسجد میں نماز ادا کی اور یہ "مسجد تقویٰ" کہلائی۔
تعمیرات و توسیع

حضرت عثمان غنی کے عہد میں مسجد قباء کی تجدید و توسیع ہوئی۔ عمر بن عبدالعزیز نے مدینہ کے گورنر کی حیثیت سے اس کی تعمیر نو کی اور عثمانی سلطان محمود ثانی نے 1831ء میں اس کی تعمیر نو اور تزئین و آرائش کا کام کروایا۔ جدید دور میں سعودی شاہ فیصل بن عبدالعزیز 1970ء میں اسے از سر نو استوار کیا۔ اس وقت اس کا ایک سادہ مینار، وسط میں گنبد اور رقبہ 40 مربع میٹر تھا۔ 1988ء کی شاندار توسیع کے بعد مسجد قباء کا رقبہ 15 ہزار مربع میٹر ہو گیا ہے اور اس میں 10 ہزار نمازیوں کی گنجائش ہے۔ اس کی چھت پر 58 چھوٹے اور تین بڑے گنبد ہیں اور چار پرشکوہ مینار بھی اس مسجد کی عظمت میں اضافہ کرتے ہیں۔
مسجد کے اندر رسول اللہ کی یہ حدیث مرقوم ہے کہ مسجد کی ایک محراب کے اوپر اور آیت تاسیس مسجد کے نیچے ترکی زبان میں قطعہ تاریخ کندہ ہے جس میں "امام المسلمین شاہ جہان سلطان محمود خان" کے عجز اور گناہ گاری کا اظہار کر کے خدمت تعمیر کی قبولیت اور بخشش کی دعا کی گئی ہے۔
بیرونی روابط

* مسجد قبا (360 ڈگری میں)
* مسجد قبا نقشہ میں دیکھیے
حوالہ جات

قباء
زمرہ:حج
زمرہ:ساتویں صدی کی مساجد
قباء
زمرہ:مدینہ کی مساجد
زمرہ:مدینہ منورہ کے تاریخی آثار
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
مسجد جمعہ

مسجد الجمعہ وہ مسجد جہاں رسول اللہ نے مدینہ طیبہ میں سب سے پہلا جمعہ جماعت کے ساتھ ادا کیا۔مسجد قباءاور مسجد بنوانیف کے بعد مدینہ منورہ کی تیسری مسجد جہاں ہجرت کے موقع پر باجماعت نماز پڑھی گئی۔
قباء اور مدینہ منورہ کے درمیان محلہ بنو سالم بن عوف میں واقع ایک مسجد، جہاں حضرت محمد نے سفر ہجرت کے دوران میں نماز جمعہ ادا کی تھی۔ صحابہ کرام نے اس جگہ ایک مسجد تعمیر کی جسے حضرت عمر بن عبد العزیز نے اپنے دور گورنری میں دوبارہ تعمیر کرایا۔ مسجد جمعہ کے علاوہ اس مسجد کے دیگر کئی نام بھی ہیں جن میں مسجد بنی سالم، مسجد وادی، مسجد غبیب اور مسجد عاتکہ شامل ہیں۔
سابق سعودی شاہ فہد بن عبدالعزیز کے دور میں اس مسجد کی توسیع اور تعمیر نو مکمل ہوئی۔ اب اس کا کل رقبہ 1630 مربع میٹر ہے اور اس میں 650 نمازی عبادت کر سکتے ہیں۔ مسجد کے واحد گنبد کا قطر 12 میٹر ہے اور اس کے علاوہ چار چھوٹے قبے بھی ہیں۔ مینار کی بلندی 25 میٹر ہے۔ مسجد جمعہ قباء کی بستی سے 500 میٹر کے فاصلے پر واقع ہے۔
بیرونی روابط

* مسجد جمعہ (360 ڈگری میں)
حوالہ جات

زمرہ:اسلامی معماری
جمعہ
جمعہ
جمعہ
زمرہ:مساجد
زمرہ:فہرست نما اشاریے
زمرہ:ترکیہ کی عمارات و ساخات کی فہرستیں
زمرہ:ترکیہ کی مساجد
زمرہ:ساتویں صدی کی مساجد
زمرہ:ویکی ڈیٹا سے مطابقت رکھنے والی مختصر تفصیل
زمرہ:622ء کی تاسیسات
زمرہ:620ء کی دہائی میں مکمل ہونے والی مذہبی عمارات
زمرہ:مدینہ منورہ کی تاریخی مساجد
مسجد فتح

مدینہ منورہ کے شمال میں سلع پہاڑ پر واقع ایک مسجد جسے مسجد اعلٰی بھی کہا جاتا ہے۔ 5ھ میں غزوہ احزاب کے موقع پر جب کفار قبائل عرب نے مدینہ پر حملہ کیا اور مسلمانوں نے اپنے بچاؤ کے لیے خندق کھودی تو نبی متواتر تین دن اس جگہ مسلمانوں کی فتح و نصرت کی دعا فرماتے رہے۔ تیسرے دن کفار کی سخت تیر اندازی کے باعث نبی اور صحابہ کرام اس طرح مصروف جہاد رہے کہ ان کی چار نمازیں قضا ہو گئیں جو عشاء کے وقت ادا کی گئیں۔
یہیں اللہ تعالٰی نے نبی پر نصرت و فتح کی وحی اتاری اور آپ نے صحابہ سے فرمایا اس مسجد کو مسجد احزاب بھی کہا جاتا ہے کیونکہ نبی کریم نے اس مقام پر کفار کے لشکروں (احزاب) کی شکست کے لیے دعا فرمائی تھی کہ "اے اللہ! ان لشکروں کو شکست دے"۔
بیرونی روابط

* مسجد فتح (360 ڈگری میں)
* مسجد فتح نقشہ میں دیکھیے
حوالہ جات

فتح
زمرہ:سعودی عرب میں عمارات و ساخات نامکمل
فتح
زمرہ:مدینہ منورہ کے تاریخی آثار
زمرہ:ویکی ڈیٹا سے مطابقت رکھنے والی مختصر تفصیل
تحویل قبلہ

تحویل قبلہ کا حکم رجب یا شعبان 2ھ میں نازل ہوا۔ نبی آخر الزماں حضرت محمد بشر بن براء بن معرور کے ہاں دعوت پر گئے ہوئے تھے۔ وہاں ظہر کا وقت ہو گیا اور لوگوں کو نماز پڑھانے کھڑے ہوئے۔ دو رکعتیں پڑھ چکے تھے کہ تیسری رکعت میں یکایک وحی کے ذریعے تحویل قبلہ کا حکم نازل ہوا اور اسی وقت آپ اور آپ کی اقتدا میں تمام لوگ بیت المقدس سے کعبے کے رخ پھر گئے۔ اس کے بعد مدینہ اور اطراف مدینہ میں اس کی عام منادی کی گئی۔
کیونکہ بیت المقدس مدینے کے شمال میں ہے جبکہ کعبہ جنوب میں اس لیے قبلہ تبدیل کرنے میں رسول اللہ کو چل کر مقتدیوں کے پیچھے آنا پڑا ہوگا اور مقتدیوں کو صرف رخ ہی نہ بدلنا پڑا ہوگا بلکہ کچھ نہ کچھ انھیں بھی چل کر اپنی صفیں درست کرنا پڑی ہوں گی چنانچہ بعض روایات میں یہ تفصیل مذکور بھی ہے۔
سورہ بقرہ میں اللہ تبارک تعالٰی کا ارشاد ہے کہ

اس سے صاف معلوم ہوتا ہے کہ تحویل قبلہ کا حکم آنے سے پہلے نبی اس کے منتظر تھے۔ آپ خود بھی محسوس فرما رہے تھے کہ بنی اسرائیل کی امامت کا دور ختم ہو چکا اور اس کے ساتھ بیت المقدس کی مرکزیت بھی ختم ہوئی لہٰذا اب اصل مرکز ابراہیمی کی طرف رخ کرنے کا وقت آ گیا ہے۔
جس مسجد میں عبادت کے دوران تحویل قبلہ کا حکم آیا اسے مسجد قبلتین یعنی دو قبلوں والی مسجد کہا گیا جو آج بھی قائم ہے۔


بعض جدید مفکرین جن میں:# غلام احمد پرویز# محمد حنیف# حسن عباس رضوی
شامل ہیں، تحویل قبلہ کی آیات سے یہ مطلب لیتے ہیں کہ اس سے مراد یہ ہے کہ نبی کریم کہا جا رہا ہے کہ اپنی قوتیں خانہ کعبہ کو غیر خداوندی قوتوں سے آزاد کرانے کے لیے وقف کر دیجیے۔
مسجد قبلتین

تصغیر|مسجد قبلتین
مدینہ منورہ کے محلہ بنو سلمہ میں واقع ایک مسجد جہاں 2ھ میں نماز کے دوران تحویل قبلہ کا حکم آیا اور حضرت محمد اور صحابہ کرام نے نماز کے دوران اپنا رخ بیت المقدس سے کعبے کی جانب پھیرا۔ کیونکہ ایک نماز دو مختلف قبلوں کی جانب رخ کر کے پڑھی گئی اس لیے اس مسجد کو "مسجد قبلتین"یعنی دو قبلوں والی مسجد کہا جاتا ہے۔ یہ مسجد بئر رومہ کے قریب واقع ہے۔ مسجد کا داخلی حصہ قبہ دار ہے جبکہ خارجی حصے کی محراب شمال کی طرف ہے۔ عثمانی سلطان سلیمان اعظم نے 1543ء میں اس کی تعمیر نو کرائی۔
تصغیر|مسجد قبلتین
اس کی موجودہ تعمیر و توسیع سعودی شاہ فہد بن عبدالعزیز کے دور میں مکمل ہوئی۔ اس نئی عمارت کی دو منزلیں ہیں جبکہ میناروں اور گنبدوں کی تعداد بھی دو، دو ہے۔ مسجد کا مجموعی رقبہ 3920 مربع میٹر ہے۔ حالیہ تعمیر نو پر 3 کروڑ 97 لاکھ ریال خرچ ہوئے۔
وجہ تسمیہ

اس مسجد کا نام مسجد قبلتین ہے جس کے لفظی معنی دو قبلوں والا مسجد، یہ نام اس مسجد کو اس لیے دیا گیا ہے کہ اس مسجد میں رسول اللہ نماز پڑھا رہے تھے ،اُس وقت مسلمانوں کا قبلہ مسجد اقصٰی ہوا کرتا تھا، رسول اللہ نماز پڑھا ہی رہے تھے کہ قرآن مجید کی یہ آیت نازل ہوئی:

ترجمہ:(اے پیارے نبی !) تمھارے منہ کا بار بار آسمان کی طرف اٹھنا ہم دیکھ رہے ہیں لو، ہم اُسی قبلے کی طرف تمھیں پھیرے دیتے ہیں، جسے تم پسند کرتے ہو مسجد حرام کی طرف رُخ پھیر دو اب جہاں کہیں تم ہو، اُسی کی طرف منہ کر کے نماز پڑھا کرو یہ لوگ جنہیں کتاب دی گئی تھی، خو ب جانتے ہیں کہ (تحویل قبلہ کا) یہ حکم ان کے رب ہی کی طرف سے ہے اور بر حق ہے، مگرا س کے باوجود جو کچھ یہ کر رہے ہیں، اللہ اس سے غافل نہیں ہے۔

اسی آیت کے نازل ہونے کے بعد رسول اللہ نے حالتِ نماز میں ہی چہرہ مبارک مسجد اقصیٰ سے مسجد حرام کی طرف پھیر لیا۔ اسی طرح نماز میں پیچھے کھڑے صحابہ نے بھی رسول کی طرح منہ مسجد اقصیٰ سے مسجد حرام پھیر لیا۔ یہیں وجہ ہے کہ اس مسجد کو مسجد قبلتین (دو قبلوں والا مسجد ) کہا جاتا ہے۔
بیرونی روابط

* مسجد قبلتین (360 ڈگری میں)
* تفصیل تصاویر


قبلتین
زمرہ:ساتویں صدی کی مساجد
قبلتین
زمرہ:عربی طرز تعمیر
قبلتین
زمرہ:مدینہ منورہ کے تاریخی آثار
زمرہ:ویکی ڈیٹا سے مطابقت رکھنے والی مختصر تفصیل
زمرہ:سعودی عرب میں سنی مساجد
زمرہ:گنبدوں والی مسجد کی عمارتیں
زمرہ:سعودی عرب میں بیسویں صدی کی مساجد
مجلس

مجلس ایک عربی اصطلاح ہے جس کا مطلب ہے "جائے نشست" اور یہ اصطلاح مختلف اسلامی ممالک یا ان سے زبانی یا ثقافتی طور پر متاثر ملکوں میں قانون ساز اداروں کے لیے استعمال ہوتی ہے۔ یہ لفظ چند اسلامی ممالک میں پارلیمان کے لیے بھی استعمال ہوتا ہے جیسے مالدیپ میں۔ حضرت حسین کی یاد میں منعقدہ خصوصی نشست کو بھی مجلس کہا جاتا ہے۔ پاکستان میں مذہبی جماعتوں کے سب سے بڑے اتحاد متحدہ مجلس عمل کو بھی مختصراً مجلس کہا جاتا ہے جبکہ پارلیمان مجلس شوریٰ کہلاتی ہے۔

آج کل مندرجہ ذیل ممالک میں قانون ساز اداروں کا نام مجلس ہے:
* : ملی مجلس
* : مجلس شورائی اسلامی
* : ترکیہ بیوک ملت مجلسی
* : مجلس مالدیپ
* : مجلس عمان
* : مجلس سعودی عرب
* : خلق مصالحتی یا مجلس
* : اولی مجلس
* : عوامی مشاورتی اسمبلی مجلس پرموسیاورتن رکیات کہلاتی ہے
* : قومی اسمبلی کو مجلس الامہ کہا جاتا ہے
* : مجلس
* : پارلیمان کو مجلس شوریٰ کہا جاتا ہے


زمرہ:حکومت کی اقسام
زمرہ:سیاسی اصطلاحات
زمرہ:عرب ثقافت
زمرہ:عربی الفاظ اور جملے
زمرہ:غیر اردو لسانی اصطلاحات
زمرہ:کمرے
زمرہ:طرز حکومت
زمرہ:پارلیمان بلحاظ ملک
زمرہ:کامنز زمرہ جس کا ربط ویکی ڈیٹا پر ہے
زمرہ:قانون سازی کی عمارتیں
زمرہ:اسلامی اصطلاحات
زمرہ:اسلامی موسیقی
محدود اوورکرکٹ

350px|بائیں|میلبورن کرکٹ گراؤنڈ میں بھارت اور آسٹریلیا کے مابین ایک روزہ میچ کا ایک منظر۔ آسٹریلیا نے پیلی وردی اور بھارت نے نیلی وردی پہن رکھی ہے۔
ایک روزہ کرکٹ میں دو ٹیمیں 50 اوور پر مشتمل میچ کھیلتی ہیں۔ دونوں ٹیمیں ایک اننگز کھیلتی ہے پھر دوسری ٹیم 50 اوور پو مشتمل دوسری اننگز۔ کرکٹ کا عالمی کپ بھی اسی طرز کی کرکٹ میں کھیلا جاتا ہے۔ ایک روزہ کرکٹ کو لمیٹیڈ اوور کرکٹ بھی کہتے ہیں کیوں کہ یہ مختصر اوور (50) پر مشتمل ہوتا ہے۔ اگر خراب موسم یا کسی وجہ سے میچ ایک دن میں مکمل نہ ہو سکے تو اکثر اگلے دن میچ مکمل کیا جا سکتا ہے لیکن وہ صرف اس صورت میں کہ جب میچ کے دن سے اگلا دن پہلے سے کھیل کے لیے مخصوص کیا ہو۔ یہ عموما کسی خاص ٹورنامنٹ کے لیے کیا جاتا ہے۔ جس کو ریزرو ڈے کہتے ہیں۔

سب سے پہلا ایک روزہ کرکٹ میچ 5 جنوری 1971ء میں آسٹریلیا اور برطانیہ کی ٹیموں کے مابین میلبورن کرکٹ گراؤنڈ میں کھیلا گیا۔ ایک روزہ کرکٹ کی ابتدا بارش کی وجہ سے ہوئی جب ٹیسٹ میچ کے پہلے تین دن کو‎ئی کھیل بارش کی وجہ سے نہ ہو سکا۔ تو دونوں ٹیموں نے آٹھ گیندوں کے چالیس چالیس اوور پر مشتمل میچ کھیلنے کا فیصلہ کیا۔ آسٹریلیا نے وہ میچ پانچ وکٹ سے جیتا۔

1970ء کی دہائی میں کیری پیکر نے ایک روزہ کرکٹ کے مقابل ورلڈ سیریز کرکٹ منعقد کرانے کا فیصلہ کیا۔ ایک روزہ کرکٹ میں استعمال ہونے والے اکثر قوانین اسی ورلڈ سیریز کرکٹ سے لیے گئے ہی۔ اس میں رنگین وردی، سفید گیند، کالی سائیڈ سکرین، مختلف کیمرے اور مائکروفون کا استعمال کرنا شامل ہے۔
قوانین

مزید معلومات کے لیے دیکھیے : قوانین کرکٹ

ایک روزہ میچ میں دونوں ٹیمیں مقررہ اوور (عموما 50 اوور) کی ایک ایک اننگز کھیلتی ہیں۔ ایک روزہ کرکٹ کے شروع میں ایک اننگز ساٹھ اوور پر مشتمل ہوتی تھی لیکن اب ایک اننگز پچاس پر مشتمل ہوتی ہے۔
ایک روزہ کرکٹ اس طرح کھیلی جاتی ہے :
* میچ گیارہ کھلاڑیوں پہ مشتمل دو ٹیموں کے درمیان کھیلا جاتا ہے۔
* جیتنے والی ٹیم کا کپتان، بلے بازی یا گیند بازی کا فیصلہ کرتا ہے۔
* ایک ٹیم پہلے کھیل کر جتنی دوڑیں بنا سکے بناتی ہے۔ ایک اننگز اس وقت ختم ہوتی ہے جب گیارہ میں سے دس کھلاڑی آؤٹ ہو جائیں۔ یا مقررہ اوور ختم ہو جائیں۔
* ہر گیند بازصرف دس اوور کروا سکتا ہے۔
* دوسری اننگز میں بلے بازی کرنے والی ٹیم مقررہ سکور پورا کرنے کی کوشش کرتی ہے۔ اور گیند بازی کرنے والی ٹیم بلے بازوں کو آ‎ؤٹ کر نے کی کوشش کرتی ہے۔
* اگر کسی وجہ سے کھیل روکنا پڑے تو ڈک ورتھ لوئیس کے تحت میچ کا فیصلہ کیا جاتا ہے۔


زمرہ:کرکٹ
زمرہ:محدود اوور کرکٹ
زمرہ:ویکی ڈیٹا سے مختلف مختصر وضاحت
پیتھی

pathy (پیتھی) کا لفظ انگریزی مضامینِ طب و حکمت میں بکثرت استعمال ہوتا ہے اور اس کا مفہوم مختلف الفاظ میں خاصا مختلف مگر بنیادی طور پر کسی نا کسی طور جسمانی صحت یا علت سے متعلق ہوتا ہے۔ چونکہ سائنسی اردو ابھی تک (اردو کے ذمہ داروں کی لاپروائی اور عملی افراد کی راہوں میں کانٹے پھیلانے والوں کی وجہ سے ) انگریزی کی محتاج ہے اور شائد عرصہ تک رہے گی لہذا ضروری معلوم ہوتا ہے کہ اہم انگریزی الفاظ کے ضدابہام صفحات بنا دیے جائیں اور یہ صفحہ اسی سلسلے کی ایک کڑی ہے اور یہی وجہ ہے کہ اس صفحے کا عنوان قاری کو انگریزی میں ہی نظر آ رہا ہے۔
* پیتھی کا لفظ انگریزی مضامین طب میں درج ذیل مفاہیم میں مستعمل دیکھا گیا ہے۔
# خاطر، فکر اور احساس وغیرہ کے لیے۔ جیسے تخاطر (tele-pathy)۔ (تخاطر کا لفظ عربی زبان کے خاطر سے بنا ہے جو اردو میں بکثرت اور متعدد مفاہیم میں استعمال کیا جاتا ہے ۔ خاطر کے اہم معنوں میں میلان، فکر، واسطے اور رغبت شامل ہیں۔
# اعتلال یا مرض کے لیے۔ جیسے اعتلال عضلِ قلب (cardio-myo-pathy)۔ (اعتلال کا لفظ عربی کے عل سے بنا ہے اور اسی سے اردو کے الفاظ علت ،علالت اور علیل وغیرہ بھی بنائے جاتے ہیں)
# کسی معالجاتی نظام کے لیے۔ جیسے معالجہ المثلیہ (homeo-pathy) اور معالجۂ اخلافیہ (allo-pathy)۔
حوالہ جات

زمرہ:جملہ فہرست نما اشاریے
زمرہ:خاندانی نام
زمرہ:طب
ٹیسٹ کرکٹ کے میدانوں کی فہرست

250px|بائیں|تصغیر|پہلا ٹیسٹ میچ ملبورن کرکٹ گراؤنڈ میں کھیلا گیا تھا
یہ کرکٹ کے ان میدانوں کی فہرست ہے جہاں پر ٹیسٹ میچ منعقد کیے گئے ہیں۔ مارچ 1877ء میں آسٹریلیا اور انگلستان کے درمیان میں پہلا باضابطہ طور پر تسلیم شدہ ٹیسٹ میچ ملبورن کرکٹ گراؤنڈ میں کھیلا گیا۔ اس فہرست میں میدانوں بلحاظ تاریخ مرتب کیا گیا ہے جسے پہلے ٹیسٹ کرکٹ کے لیے ایک مقام کے طور پر استعمال کیا گیا۔ 8 جولائی 2009ء کو صوفیا گارڈنز کارڈف میں سواں ٹیسٹ مقام بنا۔
ٹیسٹ کرکٹ گراؤنڈ

آخری بار 27 ستمبر 2024ء کو اپ ڈیٹ کیا گیا (ٹیسٹ 2552):


نوٹس:
– 1896ء سے 1939ء تک 22 ٹیسٹ؛ کے لیے استعمال نہیں کیا جاتا ہے فرسٹ کلاس کرکٹ 1946ء سے جوہانسبرگ ریلوے اسٹیشن کے طور پر دوبارہ تیار کیا گیا۔
– صرف ایک ٹیسٹ کیا گیا؛ 1973ء سے کرکٹ کے لیے استعمال نہیں کیا گیا۔ شیفیلڈ یونائیٹڈ ایف سی ہوم گراؤنڈہے
– 1910ء سے 1921ء تک ٹیسٹ؛ 1922 سے فرسٹ کلاس کرکٹ کے لیے استعمال نہیں ہوا؛ گرا دیا۔
– 2 ٹیسٹ کھیلے، ایک 1928ء میں اور دوسرا 1931ء میں۔ 1931ء سے فرسٹ کلاس کرکٹ کے لیے استعمال نہیں کیا گیا۔
– 1948ء سے 1954ء تک 6 ٹیسٹ؛ 1956 سے فرسٹ کلاس کرکٹ کے لیے استعمال نہیں کیا گیا۔ اب صرف رگبی یونین کے لیے استعمال کیا جاتا ہے۔
– پاکستان کی طرف سے سب سے پہلے 8 ٹیسٹ کے لیے استعمال کیا گیا، بعد میں بنگلہ دیش کے ذریعے 9 ٹیسٹ کے لیے جس میں دونوں فریقوں کے لیے ابتدائی ہوم ٹیسٹ بھی شامل ہے، بالترتیب 1 جنوری 1955ء اور 10 نومبر 2000ء کو۔ مارچ 2005ء سے فٹ بال کے لیے خصوصی طور پر استعمال کیا جاتا ہے۔
– 1992ء میں صرف ایک ٹیسٹ کھیلا۔ بلاوایو میں بعد کے ٹیسٹ کوئینز اسپورٹس کلب میں کھیلے گئے۔
– 27 نومبر 2015ء کو پہلے ڈے نائٹ ٹیسٹ میچ کی میزبانی کی۔
گراؤنڈ بلحاظ ملک

18 جولائی 2024ء تک ملک کے لحاظ سے میدانوں کی تعداد کی فہرست (ٹیسٹ 2539):
بیرونی روابط

* Cricinfo - میدان
مزید دیکھیے

* ایک روزہ بین الاقوامی کرکٹ کے میدانوں کی فہرست
* ٹوئنٹی 20 بین الاقوامی کرکٹ گراؤنڈز کی فہرست
حوالہ جات

زمرہ:کرکٹ کے میدانوں کی فہرستیں
زمرہ:کھیل کے میدان
زمرہ:ٹیسٹ کرکٹ میدان
زمرہ:ویکی ڈیٹا سے مختلف مختصر وضاحت
زمرہ:اسٹیڈیموں کی فہرستیں